ട്വന്റി 20 ലോകകപ്പ് ക്രിക്കറ്റ് പ്രവചന മത്സരം മസ്കത്ത്: ട്വന്റി 20 ലോകകപ്പ് ജേതാക്കളെ പ്രവചിച്ച് സമ്മാനം നേടാന് അവസരമൊരുക്കി ഒമാനിലെ ആദ്യ ധനവിനിമയ സ്ഥാപനമായ പുരുഷോത്തം കാഞ്ചി എക്സ്ചേഞ്ചും പ്രമുഖ സ്പോര്ട്സ് ഉല്പന്ന വ്യാപാര സ്ഥാപനമായ സുപ സ്പോര്ട്സ്മാന് എല്.എല്.സിയും. ലൈഫ് ഇന് ഒമാന് ഓണ്ലൈന് ഫേസ്ബുക്ക് പേജുമായി ചേര്ന്നാണ് മത്സരം സംഘടിപ്പിക്കുന്നത്. പങ്കെടുക്കുന്നവര് ട്വന്റി 20 ലോകകപ്പ് ജേതാക്കളാകുന്ന ടീം ആരായിരിക്കും എന്ന് ലൈഫ് ഇന് ഒമാന് ഓണ്ലൈന് ഫേസ്ബുക്ക് പേജിലെ ട്വന്റി ട്വന്റി പ്രവചന മത്സരം എന്ന പോസ്റ്റിനു താഴെയാണ് ഉത്തരം നല്കേണ്ടത്. ശരിയുത്തരം നല്കുന്ന നാലുപേര്ക്ക് പുരുഷോത്തം കാഞ്ചി എക്സ്ചേഞ്ചും സുപ സ്പോര്ട്സ്മാന് എല്.എല്.സിയും നല്കുന്ന സ്പോര്ട്സ് ഷൂ സമ്മാനമായി ലഭിക്കും. പങ്കെടുക്കാനുള്ള അവസാന തീയതി നവംബര് 10 ആണ്.